钦定古今图书集成/明伦汇编/氏族典/第119卷 > 陈叔文
## 钦定古今图书集成/明伦汇编/氏族典/第119卷 > 陈叔文

按《陈书晋熙王叔文传》，“叔文，字子才，高宗第十二子
也。性轻险，好虚誉，颇涉书史。太建七年，立为晋熙王。
寻为侍中、散骑常侍、宣惠将军，置佐史。进号轻车将
军、扬州刺史。至德元年，授持节都督江州诸军事、江
州刺史。二年，迁信威将军、督湘衡、武、桂四州诸军事、
湘州刺史。祯明二年，秩满，征为侍中、宣毅将军，佐史
如故。”未还，而隋军济江，破台城。隋汉东道行军元帅
秦王至于汉口，叔文请降。隋开皇九年，授开府，拜宜
州刺史。